Wir, grave ✳ ✳ Ruͦdolf ✳ von Habspurg, ✳ kilchˀre ze Stunzingen, tuͤgen kunt ✳ ✳ allen den, die disen brief ansehent odˀ hoͤrent lesen, ✳ das wir durch
gott und ùnser sel heil willen ✳ und och durch bett ✳ der fromen, bescheiden̄̄ lùten, ✳ des schulth̄, ✳ des ✳ ✳ râtes und der burgˀ gemeinlich der
statt ze Waltzhuͦt, gunnēt und gestattot habent, ✳ das si einen erbern pfaffen haben mugend ze einˀ fruͤgen messe ze der Obren Kilchen ze sant Jacobsalter in der selben kilchen, da wir kilcherr sigent, ✳ mit soͤlicher bescheidenheit, als hie nach gescriben stat: ✳ das ist also, ✳ das der vorḡ̄ schult̄
und ein ✳ ✳ rât von Walzhuͦt, ✳ ald welch denn ✳ schult̄ ald ✳ ✳ raͤt sint, ✳ ob es ze schulden komet, einen erbˀn pfaffen kiesen sont ✳ und sol och der
vorgescriben schult̄ und der ✳ ✳ rât zuͦ im nemen die bescheiden, fromen lùt, ✳ Johans den Baͤbler und Hilpolt Bruͦdern, burgˀ ze Walzhuͦt,
oder ir rehten lib erben, die mans namen hettin, ob si enwaͤren, die dann die eltsten sint, ✳ und was die vorgebenempten denn ùber ein kument
alder der merteil under in, ✳ dem son wir den vorgeschribenn altâr ✳ ald die vorgenanten fruͤmess unverzogenlich lihen durch got und umb
singen und umb lesen. ✳ waͤr aber, das ir einer oder zwen im land niht waͤren oder suss darzuͦ nit woͤlten oder moͤhten, ✳ so mugent
die andern vollen gewalt haben oder der merteil under in, als hie gescriben stât. ✳ waͤr och, das sù nit ùber ein keimen odˀ der merteil
under in, als da vor berett ist, ✳ inrend einem manod, ✳ so han wîr, der vorgn̄̄ ✳ ✳ grave ✳ ✳ Ruͦdolf, ✳ ald wer nach ûns kilcherr ist, das selb lihen,
das denn ze mâl gevallen ist, ✳ gantz und gar ze lihen einem erbnˀ priestˀ, der denn priestˀ ist, ✳ also das es den vorḡ̄ burgˀn an irem lihen
kein schad ist, ✳ won so verr, als dikk es ze schulden keime, als da vor gescriben ist. ✳ es sol och der priestˀ, dem dù mess vˀlùhen wirt,
einen eid sweren uff dem heiligen evagelien dem vorḡ̄ kilcherren oder dem der nach im kunt, ✳ das er der kilchen, ✳ dem kilchˀren,
dem lùtpriestˀ odˀ sinen gesellen ✳ und och der Nidren Kilchen, dem lùtpriestˀ odˀ sinē gesellen ✳ keinen schaden sol tuͦn an oppfˀ, an selgeraͤt,
an mess frùmen oder an keinen dingē in der kilchen ald uff dem kilchhoff ✳ an all gevaͤrd. ✳ waͤr aber, dz ein lich wrd, da vō man dem
kilchˀren ✳ dem lùtpriestˀ oder sinē gesellen drisgosten gaͤb, ✳ wrd im dar ûber oder darnach sibend oder drisgost geben, den solt er han
an gevaͤrd. ✳ er sol och nit gan ze siechen, noch ze gesunden, da er mit worten odˀ mit werken schaden tuͦ ✳ der Obren oder der Nidren
Kilchen, ✳ dem kilchˀren, dem lûtpriestˀ ✳ odˀ sinē gesellen bi dem selben eid anͧ gevaͤrd. ✳ er sol och ze der selben Obren Kilchen gan ze chôre
und da helfen ze mess, ze vesꝑ und ze allen ziten, ✳ die man singent odˀ liset offenlich all tag, anͧ gevaͤrd ✳ und sol och all tag fruͤ mess
sprechen, ✳ es sig virtag odˀ werchtag, ✳ won allein ze den vier hochziten und ze ûnser frowen tagen und och an dem sunnētag, er tuͤg
es den gˀn. ✳ waͤr aber, das im got gnad gaͤb mess ze sprechen in den hochziten ald in den virtagen als da vor berett ist, ✳ das sol er tuͦn
under der frônmess mit des lùtpriesters willen. ✳ waͤr och, das der vorgenant fruͤmesser nit als redlich odˀ als ordenlich lepti, ✳ als den
vorḡ̄ schult̄ ✳ oder den ✳ ✳ rât ✳ alder die vorḡ̄ ✳ ✳ Johansen Baͤbler odˀ ✳ ✳ Hiltpolt Bruͦdˀn ✳ ald ir erben oder den merteil under in bedunkte, ✳
so mugen sù den vorḡ̄ fruͤmessˀ enderren ✳ und ûns einen andˀn antwrten inrend einem manod odˀ ùnsnˀ nach komen, dem wir aber lihen sont
unvˀzogenlich das lihen, das da vor berett ist, ✳ wie dik es ze schulden keime an all gevaͤrd. ✳ waͤr och, dz die vorḡ̄ erweller stoͤzig wrden
und nit erwaltin einen priestˀ ze der selben mess inrend einem manod, so han ✳ ✳ wir ald ûnser nachkomen, der den kilchˀr ist, ✳ gewalt zelihen
das selb lihen einem erbˀn priestˀ, ✳ also das es in hie nach an irem lihen kein schad sig wie dik es ze schulden komet. ✳ man sol och wissen, ✳ das die
vorḡ̄ ✳ ✳ Joh̄, schult̄, und der ✳ ✳ rat, ✳ der Baͤbler und ✳ ✳ Hiltpolt Bruͤdˀ ald dˀ merteil undˀ in ûbˀ ein koment ze lihtren, ze minren odˀ ze meren fruͤgˀ oder
spaͤter zesprechen mess, ✳ das mugent si wol tuͦn mit vollem gewalt, ✳ also dz es dem vorḡ̄ fruͤmessˀ an sinē eid kein schad sin sol ✳und och den vorḡ̄ burgˀn
an keinen iren rehten nach gnaden, als da vor gescriben stât, ✳ vō ûns, dem vorḡ̄ ✳ ✳ grave Ruͦd̄, odˀ ùnsnˀ nachkomen schaden mag noch sol. ✳ und
ze einem urkûnd geben wir, ✳ der rât ze Walzhuͦt, dis abgescrift, besigelt mit ûnsmˀ insigel, ✳ die geben ist an dem naͤhsten zinstag nach dem
zwelften tag, ✳ in dem jare, ✳ do man zalt von gottes gebùrt drùzehenhundtˀ jar fùnfzig jare, darnach in dem ersten jare. ✳